**Izboljševanje študijskih procesov z metodologijo Appreciative Inquiry**

(praktično usposabljanje)

* Kako ustvariti študijski proces, ki je motivirajoč tako za študente kot pedagoge?
* Kako razviti pedagoške pristope, ki upoštevajo potrebe študentov, pedagogov in univerze kot organizacije?
* Kaj vse je možno, kadar študenti in zaposleni združijo moči v konstruktivnem dialogu?
* Kako se je mogoče skozi konkreten izziv naučiti ustvarjalne metodologije, ki je uporabna tako na sestankih, govorilnih urah, v mentorstvu – kot pri daljših procesih sprememb?

**V celodnevni delavnici boste pridobili:**

* ključna načela vodenja pozitivnih sprememb s svetovno uveljavljeno metodologijo Appreciative Inquiry (AI),
* aplikacijo metode na relevantno temo – kakovost študijskih procesov,
* izkušnjo konstruktivnega sodelovanja med različnimi deležniki (študenti, pedagoško osebje, podporne službe …),
* priložnost prispevati svoje uvide in ideje za izboljševanje študijskih procesov.

[**Appreciative Inquiry**](http://en.wikipedia.org/wiki/Appreciative_inquiry) (AI) je metodologija za odkrivanje, spodbujanje, ustvarjanje ter razvoj sprememb in izboljšav pri posameznikih, timih in organizacijah, ki so jo razvili v oddelku za organizacijsko vedenje na Weatherhead School of Management univerze Case Western Reserve. AI raziskuje vitalna jedra organizacije, identificira neizkoriščene potenciale ter širi območje možnega na nivoju posameznikov ter celote. Preko ustvarjanja konkretnih korakov za udejanjanje možnosti pospešuje razvoj in evolucijo. Uporabna je tako v osebnem kot poklicnem kontekstu; za večje in manjše iniciative sprememb.

Delavnica bo **22. aprila 2015, med 9. in 17. uro,** na FGG (Jamova cesta 2, v prvem nadstropju, v predavalnici P-I/3).

**Na delavnico vabimo:**

* pedagoške in nepedagoške delavce,
* vodstvene delavce,
* **študente vseh smeri in letnikov (**delavnica je zaradi uporabljene metodologije še posebej zanimiva za študente študijskih smeri, ki se s kompleksnejšimi organizacijskimi in medosebnimi izzivi (študenti ekonomije, organizacijskih ved, kadrovskega managementa, socialnega dela, psihologije, sociologije, pedagogike, andragogike …).

**Način dela in pristop:**

Delavnica je zasnovana dinamično in interaktivno; vsakdo bo povabljen k aktivnemu prispevanju izkušenj in idej. Plenarni del delavnice bo v angleščini (delo v majhnih skupinah pa bo potekalo v katerem koli jeziku, ki ga razumejo vsi v skupini).

Delavnica bo vodila **Mary Alice Arthur** ob pomoči slovenske strokovne ekipe (Natalija Vrhunc, Peter Tancig in Marjeta Novak).
[**Mary Alice Arthur**](http://www.getsoarring.com) ima več kot 20 let izkušenj vodenja skupinskih procesov izboljšav in je častna članica Mednarodne zveze moderatorjev ([IAF](http://www.iaf-world.org/)). Metodologija Appreciative Inquiry prežema večino njenega dela; uspešna uporaba le-te pri združitvi dveh novozelandkih telekomunikacijskih podjetij je dokumentirana v knjigi [*Wake Me Up When the Data is Over: How Organizations Use Stories to Drive Results*](http://www.amazon.com/Wake-When-Data-Over-Organizations/dp/047048330X/ref%3Dsr_1_1?ie=UTF8&qid=1337776288&sr=8-1)(ur.: Lori Silverman). Je ena glavnih razvijalk pristopov globalne mreže Art of Hosting Conversations That Matter, znotraj katere mdr. pomaga spreminjati izobraževalni sistem v Litvi z vključevanjem raznolikih deležnikov – predstavnikov ministrstva, šol in univerz, staršev ter mladih.

**Prijava:**

prijavnica je na povezavi xxx rok za prijavo je 17. 4. 2015.